पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. पीजीआई में दवाओं के लिए मरीजों को अभी एक माह और इंतजार करना होगा। पीजीआई प्रबंधन ने पहली खेप में 1.25 करोड़ रुपए की 250 तरह की दवाएं मंगवाई हैं। अनुमान है कि दवाएं एक माह बाद ही पीजीआई में पहुंच पाएंगी। उधर, बाहर से दवाएं खरीदने से मरीजों की परेशानी बढ़ती जा रही है।
पीजीआई में करीब एक माह से दवाओं का टोटा जारी है। घायल और गंभीर रूप से बीमार मरीज दवाएं और यहां तक की सिरिंज भी बाहर से खरीदने को मजबूर हैं। हालात यहां तक पहुंच गए हैं कि पीजीआई की मुख्य डिस्पेंसरी में अब 30 तरह की दवाएं ही रह गई हैं। दर्द निवारक ब्रूफेन व सामान्य प्रयोग में आने वाली एंटीबायोटिक्स तक संस्थान में उपलब्ध नहीं हैं। फिलहाल इमरजेंसी, कैंसर रोगी और जननी सुरक्षा के तहत ही मरीजों को कुछेक दवाइयां मुहैया कराई जा रही हैं।
सांघी निवासी दीपक ने बताया कि उसकी मां कृष्णा देवी को अपेंडिक्स है और सारी दवाएं बाहर से लेने को मजबूर हैं। फेफड़ों में पानी के कारण वार्ड नंबर-16 में दाखिल बच्ची नेहा के पिता संजय कुमार निवासी पानीपत ने बताया कि पीजीआई में दवाएं उपलब्ध नहीं हैं।
वहीं, आपातकालीन विभाग में दाखिल सांस की बीमारी के मरीज रोशन लाल के बेटे महेंद्र निवासी रेवाड़ी ने बताया कि मुंह पर लगाने वाले मास्क के साथ-साथ अन्य दवाएं बाहर से खरीद रहे हैं। मरीजों का कहना है कि जब डिस्पेंसरी में दवाएं उपलब्ध ही नहीं हैं तो फिर मुफ्त दवा योजना का ढिंढोरा क्यों पीटा जा रहा है।
(आगे की स्लाइड में जानें क्या है पूरा मामला)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn